Internacia klubo PEN

Internacia klubo PEN, ankaŭ PEN Internacia, estas internacia verkista asocio de verkistoj, NRO fondita en 1921 funkcianta kiel literatura agentejo de UNESKO. Ĝin fondis Catherine Amy Dawson Scott kaj John Glasworthy, kiu poste iĝis la unua prezidanto de la organizo.

Ĝi estas unu el la dek ne-registaraj organizaĵoj (NROj) kun plej alta statuso ĉe Unuiĝintaj NaciojG. Silfer, Eŭropa kulturo - eŭropaj kulturoj ?, Literatura Foiro, nr- 210, p. 181, jaro 35, aŭgusto 2004., en formalaj konsultiĝaj rilatoj kun Unesko kaj Speciala Konsultiĝa Statuso kun la Ekonomia kaj Socia Konsilio de Unuiĝintaj Nacioj.   PEN Internacia

P.E.N. estas la tri komencliteroj de diversaj verkfakoj, kiuj angle formas la vorton "Pen", kiu signifas plumo: P = Poets, Playwrights; E = Essayists, Editors; N = Novelists, Non-fiction authors (do koncize Poetoj, Eseistoj kaj Novelistoj). Hodiaŭ la organizo ankaŭ inkluzivas verkistojn de ĉiuj literaturaj ĝenroj, same kiel ĵurnalistojn kaj historiistojn.

PEN International havas sian ĉefsidejon en Londono kaj estas kunmetita de sendependaj PEN-Centroj en pli ol 100 landoj ĉirkaŭ la mondo, ĉiu el kiuj estas malfermita al verkistoj, ĵurnalistoj, tradukistoj, historiistoj kaj aliaj aktive okupiĝantaj pri iu ajn literaturo, sendepende de nacieco, raso, koloro aŭ religio.

Antaŭaj prezidantoj de PEN estis Maurice Maeterlinck, Benedetto Croce, Alberto Moravia, Heinrich Böll, Arthur Miller, Mario Vargas Llosa, Homero Aridjis, Jiří Gruša, John Ralston Saul kaj Jennifer Clement, la unua virino en oficejo ekde la organizo estis fondita. La nuna prezidanto estas la turka verkisto Burhan Sönmez kaj la ĝenerala direktoro estas Caroline McCormick.

La klubo establis la sekvajn celojn:

 Antaŭenigi intelektan kunlaboradon kaj interkompreniĝon inter verkistoj;
 Krei tutmondan komunumon de verkistoj, kiu emfazus la centran rolon de literaturo en la evoluo de monda kulturo; kaj,
 Defendi literaturon kontraŭ la multaj minacoj al ĝia supervivo, kiujn prezentas la moderna mondo.

Kromaj taskoj de la organizo:

 Antaŭenigante sinesprimliberecon
 Servi kiel voĉo por persekutitaj verkistoj

 Esperanto 
La internacia klubo PEN, kiu ne reprezentas ŝtatojn sed literaturojn, havas Esperanto-branĉon, la Esperanta PEN-Centro(eo, en, pl) Carlo Minnaja, Literaturo, peranto inter unuopuloj kaj inter popoloj - PEN Internacia kaj la esperanta PEN-centro (PDF). En: The Intercultural Role of Esperanto - Interkultura rolo de Esperanto - Międzykulturowa rola esperanta. Editors – Redaktoroj – Redakcja Ilona Koutny & Ida Stria & Michael Farris, Poznań 2021, paĝoj 17-21, kiu reprezentas la Esperanto-literaturon. Ĝi estis fondita en 1991 de Perla Martinelli, István Nemere kaj Giorgio Silfer, kaj akceptita en 1993. Literatura Foiro estas la oficiala organo de Esperanta PEN-Centro, akceptita dum la PEN Mondkongreso en 1993(eo) Hejmpaĝo de Literatura Foiro..

PEN Internacia aŭspiciis kolokvon pri la esperanta tradukarto, en Malago meze de oktobro 2014. Ĝin malfermis per ĉefprelego la prezidanto de la Komitato pri tradukarto kaj lingvaj rajtoj de PEN Internacia, prof. Josep TerricabrasPEN-kolokvo pri tradukarto en oktobro 2014, El Popola Ĉinio, la 24-an de septembro 2013..

PEN Internacia ankaŭ publikigis feminan manifeston, kiu ankaŭ aperis en Esperanto.

 Elstaraj membroj 

 Carl Amery
 John Galsworthy
 Harold Pinter
 Arthur Miller
 Salman Rushdie
 Johano Strasser
 Susanna Tamaro
 Stefan Żeromski
 Jarosław Iwaszkiewicz
 H. G. Wells
 George Bernard Shaw
 Joseph Conrad
 Carmen Aristegui
 Margaret Atwood
 Thomas G. Bergin
 Jorge Luis Borges
 Marcelo Moraes Caetano
 J. M. Coetzee
 Elizabeth Craig
 Sidney Dark
 Maria Dąbrowska
 Hermann Friedmann
 Nadine Gordimer
 Gloria Guardia
 Zofia Kossak-Szczucka
 Robie Macauley
 Thomas Mann
 Predrag Matvejević
 Zofia Nałkowska
 Karel Čapek
 Charles Langbridge Morgan
 Toni Morrison
 Octavio Paz
 J. K. Rowling
 Michael Scammell
 Mieczysław Smolarski
 William Styron
 Luisa Valenzuela
 Carl Tighe

 Referencoj 

 Vidu ankaŭ 
Esperanta PEN-Centro (PEN Esperanto)

 Eksteraj ligiloj 
 Internacia: http://www.internationalpen.org.uk
 Franclingva retejo: http://www.imec-archives.com/fonds/fichedivers1.asp?num=202 (fr Fonduso IMEC)
 Historio de PEN club: http://www.sudnordnews.org/pen.html  (fr)
 Japana: http://www.japanpen.or.jp/honkan/seimei_e.html (en ja)
 Kataluna: http://personals.ip.ictonline.es/%2bpencatala/homecat.htm (ca en)
 Makedona: http://www.pen.org.mk/admin/fo_act.html (en)
 Nederlanda http://www.pennederland.nl/ (nl)
 Usona: http://www.pen.org/ (en)
 Komitato por enkarcerigitaj verkistoj italsvisaj kaj reto-romanĉa PEN-centro Lugano: http://www.writers-prison.org/ (en)
 Pollando: http://www.penclub.atomnet.pl/linki_en.html (pl en fr)
 (Esperanto) La femina s de PEN Internacia  (pdf)
 PEN: la internacia, la itala, la esperanta. (Carlo Minnaja). L'esperanto, ANNO 95 N.S.3 | NUMERO 4 | OTTOBRE-DICEMBRE 2018.


Kategorio:Verkistaj organizaĵoj
Kategorio:Ne-registaraj organizaĵoj